עהד תמימי

עהד א-תמימי (בערבית: عهد التميمي; תעתיק מדויק: עהד אלתמימי; נולדה ב-31 בינואר 2001) היא פעילה פוליטית פלסטינית. התפרסמה בעקבות הפצת סרטונים וצילומים שבהם תקפה חיילי צה"ל במספר אירועים בכפר מגוריה, נבי סאלח, והפכה לאחד מסמלי המאבק הפלסטיני במדיניות ישראל ביהודה ושומרון. במרץ 2018 הורשעה בארבעה סעיפי אישום של תקיפת קצין וחייל צה"ל, הסתה והפרעה לכוחות צה"ל, ונידונה לשמונה חודשי מאסר בפועל ושמונה חודשי מאסר על תנאי. שוחררה ב-29 ביולי 2018 לאחר ריצוי מלוא תקופת מאסרה. החל ממאי 2018 היא חברת כבוד במועצה הלאומית הפלסטינית. בנובמבר 2023 נעצרה בחשד להסתה לאלימות וקריאה לביצוע פעולות טרור. מספר שבועות לאחר מכן שוחררה ממעצר בתמורה לשחרור נשים וילדים חטופים במסגרת עסקה בין חמאס לישראל. עהד תמימי נולדה לנרימאן ובאסם תמימי (אנ') בכפר נבי סאלח, הנמצא בשטח B תחת שליטה אזרחית של הרשות הפלסטינית ושליטה ביטחונית של ישראל. חמולת תמימי היא הגדולה בכפר. אביה של עהד ישב בכלא בישראל לאחר שנעצר בחשד לרצח תושב בית אל חיים מזרחי ב-29 באוקטובר 1993, ושוחרר לאחר שהתברר שאחיינו, ניזאר תמימי, הוא שביצע את הרצח. לפי דברי בני המשפחה, באותה שנה נהרגה אחותו של האב, באסמה תמימי, כשבאה לדיון בעניינו בבית הדין הצבאי ברמאללה, לאחר שחיילת הדפה אותה במורד המדרגות וכך נשברה מפרקתה. האב, חבר פת"ח, שהה במעצר מנהלי מספר תקופות ובסך הכול כ-3 שנים. ב-2012 הורשע בגין ארגון הפגנות לא חוקיות ושידול צעירים לזריקת אבנים ונידון לכשנת מאסר. הוא הוגדר על ידי האיחוד האירופי כ"מגן זכויות האדם" ועל ידי אמנסטי אינטרנשיונל כ"אסיר מצפון". לתמימי שלושה אחים. בית משפחתה בנוי בשטח C ללא היתר, ועומד נגדו צו הריסה צה"לי. במהלך השנים נהרגו מספר בני משפחה של תמימי מירי צה"ל, ביניהם מוסטפא תמימי, בן דוד של אמה ב־2011, רושדי תמימי, דודה ב-2012 ומוניר תמימי בן ה-17 ב-23 ביולי 2021. תמימי התפרסמה בשנת 2012, בגיל 11, בעקבות סרטון שהופץ ברשתות החברתיות ובו היא צועקת על חייל צה"ל ומנופפת לעברו באגרוף. בדצמבר 2012 קיבלה תמימי פרס "על אומץ ליבה" מהעיר איסטנבול, והוזמנה לסעודה עם ראש ממשלת טורקיה, רג'פ טאיפ ארדואן. בסרטון שהופץ באוגוסט 2015 נראה חייל צה"ל העוטה מסכה ומנסה לעצור את אחיה, מוחמד בן ה-12, לאחר שלטענתו יידה אבנים לעבר חיילים. החייל תפס את מוחמד שידו הייתה מגובסת, כשהוא מוקף בנשים, בהן תמימי, שהכו את החייל, כדי לשחרר את מוחמד מאחיזתו. עהד, שהייתה אז נערה, נשכה את ידו של החייל. בספטמבר 2017 השתתפה תמימי בוועידה בנושא "תפקיד הנשים במאבק העממי הפלסטיני" בבניין הפרלמנט האירופי לצד חברת המועצה הלאומית הפלסטינית ליילה ח'אלד, שהייתה מחבלת מטעם החזית העממית לשחרור פלסטין. באותה תקופה הוזמנה תמימי לאירוע בארצות הברית אך מחלקת המדינה האמריקאית סרבה להעניק לה ויזה. ב-15 בדצמבר 2017 הסריטו בני משפחתה של תמימי את עהד לצד אמה ובת דודתה כשהן מנסות לגרש קצין וחייל מחצר ביתן. החיילים עמדו בכניסה לאחר שסילקו זורקי אבנים מהבית ומנעו כניסה של מתפרעים נוספים. בסרטון נראית תמימי כשהיא צועקת עליהם, סוטרת לקצין ובועטת בו. תמימי אמרה שתקפה את החיילים כתגובה לפגיעה בבן דודה מוחמד בן ה-15, שנפצע קשה באותו יום מירי צה"ל בכדור מתכת מצופה גומי, שעיוור אותו בעין אחת. לטענת צה"ל הפציעה הייתה מפגיעת כידון אופניו. ב-19 בדצמבר 2017 נעצרה תמימי וב-17 בינואר 2018 הוארך מעצרה עד תום ההליכים בבית המשפט הצבאי, בנימוק שתמימי קראה מפורשות לפיגועים, שכוחות הביטחון נהגו כלפיה במשך זמן רב בסלחנות שלא הועילה, ולאור מסוכנותה. הוגש נגדה כתב אישום בן 12 סעיפים ובהם תקיפת חייל צה"ל בנסיבות מחמירות, הפרעה לחייל, הפרעה לסדר הציבורי, הסתה, איומים ויידוי אבנים. על פי כתב האישום אמרה תמימי: ”הכוח שלנו באבן שלנו... הם צריכים לשאת באחריות לכל תגובה שתבוא מאיתנו - אם זה פיגוע דקירה או פיגועי התאבדות או זריקת אבנים, כולם צריכים לעשות משהו ולהתאחד כדי שהמסר שלנו יגיע - שרוצים לשחרר את פלסטין”. בנוסף אליה, נעצרו בידי כוחות צה"ל גם אמה ובת דודתה וגם נגדן הוגש כתב אישום. ב-13 בפברואר 2018 נפתח משפטה של תמימי בית המשפט הצבאי במחנה עופר. בניגוד לבקשתה ולבקשת משפחתה, המשפט התנהל בדלתיים סגורות, בנימוק שזוהי טובתה כקטינה. במסגרת הסדר טיעון הודתה תמימי בארבעה סעיפי אישום, שכללו את תקיפת הקצין והחייל, הסתה ומקרים נוספים של הפרעה לכוחות צה"ל. ב-21 במרץ 2018 אושר ההסדר בבית המשפט והיא נידונה ל-8 חודשי מאסר בפועל ולקנס של 5,000 ש"ח. אמה של תמימי, נרימאן תמימי ובת דודתה נור תמימי, הורשעו אף הן בתקיפת חיילי צה"ל. בת דודתה נכלאה ל-16 יום ואמה ל-8 חודשים. במהלך המשפט פנתה עורכת דינה של תמימי, גבי לסקי, ליועץ המשפטי לממשלה בטענה שאחד החוקרים הטריד מינית את תמימי כשאמר לה "יש לך עיניים של מלאך". באפריל 2018 פרסם כתב העת האמריקאי "דיילי ביסט" קטעים מעדותה בחקירה של תמימי וטען גם הוא שהחוקרים התעללו בתמימי נפשית והטרידו אותה מינית. הפרקליטות הצבאית החליטה שליקויים נקודתיים בהתנהגות הקצין ייבחנו ברמה הפיקודית. בקשתה ביוני 2018 לשחרור מוקדם בתום ריצוי שני שלישים ממאסרה נדחתה בשל מסוכנותה, בהתבסס על חוות הדעת של שירות הביטחון הכללי. ביולי 2018 שוחררה ממאסר, יחד עם אמה. תמימי זכתה לפופולריות רבה והפכה לגיבורה ברחוב הפלסטיני. תמונות ואיורים שלה הופצו ברשתות החברתיות. היא זכתה אף לתמיכת יושב ראש הרשות הפלסטינית, אבו מאזן, אשר אירח את בני משפחתה. הארגונים אמנסטי אינטרנשיונל ואוואז פרסמו עצומות הקוראות לשחרורה. העצומה של הארגון האחרון צברה, נכון לפברואר 2018, כ-1.8 מיליון חתימות. בפברואר 2018 חתמו כ-30 אנשי תרבות אמריקאים על עצומה הקוראת לשחרורה של תמימי ומשווה בין גורלה של תמימי לגורלם של ילדי מהגרים וקהילות אפרו-אמריקאיות שסובלים לכאורה מאלימות משטרתית בארצות הברית. עם החותמים על העצומה נמנים: דני גלובר, רוזריו דוסון, אנג'לה דייוויס, קורנל וסט ואליס ווקר. בפברואר 2018 הצטרפו שני חוקרי זכויות אדם של האו"ם לקריאות לשחררה. בינואר 2018 פרסם יהונתן גפן בדף הפייסבוק שלו שיר קצר שבו השווה את תמימי ל”דוד שסטר לגולית”, אנה פרנק, חנה סנש וז'אן ד'ארק. השיר עורר סערה ציבורית, וכעבור שבוע התנצל גפן על דבריו. ב-5 במאי 2018 הכריז אבו מאזן שתמימי הפכה לחברת כבוד במועצה הלאומית הפלסטינית. תומכיה ברשות הפלסטינית ובעולם רואים בה גיבורה לאומית, לוחמת חופש וסמל להתנגדות לכיבוש הישראלי בשטחים, ודיוקנה מופיע על פוסטרים וציורי קיר ברשות הפלסטינית. ישראלים שביקרו את פעילותה תיארו סרטונים שצולמה בהם כפאליווד, וכינו אותה "שירלי טמפר" לאור תלתליה, גילה הצעיר ויכולות המשחק שהפגינה לדבריהם בסרטונים, על משקל שירלי טמפל.ועדת משנה של ועדת החוץ והביטחון בדקה האם ילדי משפחת תמימי, בהירי העור והלבושים לבוש אמריקאי, הם שחקנים מלוהקים. על פי חבר הכנסת מיכאל אורן, הבדיקה לא הולידה תוצאות חד-משמעיות, אך לדבריו אין ספק שמדובר בפאליווד. ב-2018 ארגון "עד כאן" פרסם סרטון של תקרית נוספת שבה תמימי תקפה חיילים ושוטרי מג"ב באגרופים ובבעיטות. לאחר שחרורה ממאסר, קיבל אותה אבו מאזן בלשכתו. נשיא טורקיה, ארדואן, התקשר אליה ושיבח אותה על "אומץ ליבה ועמידתה האיתנה". ראש ממשלת לבנון, סעד אל-חרירי, כתב בחשבון הטוויטר שלו "מברוכ לצעירה האמיצה ולכל הלוחמים הפלסטינים בבתי הכלא של הכיבוש הישראלי ולכל העם הפלסטיני הגיבור". עם שחרורה תמימי עלתה לקברו של יאסר ערפאת וקראה להמשיך בדרכו, וכי היא לא תהיה שמחה עד לשחרור כל האסירים בבתי הכלא. בספטמבר 2018 טען אביה של תמימי שישראל מונעת ממנה וממשפחתה לצאת לאירופה דרך ירדן, שם רצו להשתתף באירועים לציון ההתנגדות לכיבוש ומאסרה של תמימי. כעבור ימים אחדים השתתפה תמימי בכנס בצרפת, ובהמשך החודש התארחה במועדון הכדורגל ריאל מדריד וקיבלה חולצה עם שמה מאמיליו בוטרגניו. ב-2022 החלה בלימודי תואר ראשון במשפטים, והוציאה לאור ספר אוטוביוגרפי באנגלית בשם "הם קראו לי לביאה: מאבקה של נערה פלסטינית לחופש" ("They Called Me a Lioness: A Palestinian Girl's Fight for Freedom"), בשיתוף העיתונאית דנה טקרורי (אנ'). ב-31 באוקטובר 2023, במהלך מלחמת חרבות ברזל, התפרסם סטורי בדף אינסטגרם הנושא את שמה בו נכתב "המסר שלנו לעדרי המתנחלים: מחכים לכם בכל ערי הגדה, מחברון ועד ג'נין. אנחנו נשחט אתכם ואתם תגידו שמה שהיטלר עשה לכם היה בדיחה. נשתה את דמכם ונאכל את גולגולתכם. קדימה, אנחנו מחכים לכם". בעקבות כך נעצרה ב-6 בנובמבר 2023 בידי כוחות צה"ל בחשד לעבירות הסתה ותמיכה בטרור. לטענת אמה חשבון האינסטגרם לא שייך לה וישנם חשבונות רבים הנושאים את שמה. ב-30 בנובמבר 2023 שוחררה ממעצר במסגרת עסקת החזרת החטופים. גיבור סרטו של נדב לפיד "הברך" הוא במאי קולנוע שעובד על סרט חדש העוסק באקטיביסטית הפלסטינית עהד תמימי. שמו של הסרט מתייחס לדבריו של ח"כ בצלאל סמוטריץ': "עהד תמימי הייתה צריכה לחטוף כדור בברך". באפריל 2018 נפתחה ביוהנסבורג תערוכת הצילום "אני, עהד תמימי", שבה מוצגים 25 צילומים שצילם חיים שוורצנברג ומציגים את תמימי מאז שהייתה בת 10. מדיה וקבצים בנושא עהד תמימי בוויקישיתוף עהד תמימי, ברשת החברתית פייסבוק עהד תמימי, ברשת החברתית אינסטגרם עהד תמימי, ברשת החברתית Goodreads Ian Lee, Ahed Tamimi: Palestinian heroine or dedicated trouble-maker?, CNN, 8.1.2018 (באנגלית) Yolande Knell, Ahed Tamimi: Spotlight turns on Palestinian viral slap video teen, BBC, 17.1.2018 (באנגלית) הרייט שרווד, עהד תמימי, הילדה בת ה-16, היא הקורבן האחרון של הכיבוש הישראלי, באתר הגארדיאן, 8 בינואר 2018 (באנגלית) שמעון מיג'אן כרמל דנגור, בעקבות פרסום ההסתה ברשתות: עהד תמימי נעצרה, באתר כאן – תאגיד השידור הישראלי, 6 בנובמבר 2023 עינב חלבי, עהד תמימי שוחררה בעסקה - ושבה להפיץ עלילות דם: "ישראל מכה אסירות", באתר ynet, 30 בנובמבר 2023 אסף גולן, חמולת תמימי: היסטוריה ארוכה של טרור, באתר ישראל היום, 19 בדצמבר 2017 גדעון לוי, אלכס ליבק, צדק אחד מהים עד הירדן, באתר הארץ, 16 בפברואר 2013 "לונדון את קירשנבאום", פעיל שמאל על עהד תמימי: "ילדה בת 17 שעושה מהצבא שלכם צחוק", באתר nana10‏, 20 בדצמבר 2017 עמירה הס, ישראל החזקה וניסיונה למחוץ את המאבק הפלסטיני (אנגלית), הארץ, 28 במרץ 2011 האקטיביסט הפלסטיני תמימי נידון ל-13 חודשי מאסר, JPost,‏ 29 במאי 2012 ליטל שמש, משפחת תמימי – שושלת של טרור ושנאה, באתר מידה, 9 בינואר 2018 Associated Press, Israel convicts Palestinian protest leader, באתר פוקס ניוז, ‏20 במאי 2012 (באנגלית). גילי כהן וג'קי חורי וחיים לוינסון, תחקיר על הרג של מפגין פלסטיני: חיילי צה"ל ירו 80 כדורים חיים ללא הצדקה, באתר הארץ, 16 בינואר 2013 ניר דבורי, ‏פלסטיני בן 17 נהרג מירי כוח צה"ל, באתר ‏מאקו‏, 24 ביולי 2021. הילדה שהכתה חיילים קיבלה פרס - וסעדה עם ארדואן, באתר וואלה, 30 בדצמבר 2012 אמרי לוי סדן‏, אגרוף לחיילים ופגישה עם ארדואן: הנערה הפלסטינית שבזה לצה"ל, באתר וואלה, 19 בדצמבר 2017; שבתי בנדט‏, סערת ההפגנה בכפר הפלסטיני: "בני זרק אבנים? הוא עם יד שבורה", באתר וואלה, 30 באוגוסט 2015}; אור הלר, חזי סימנטוב, "חמש עם רפי רשף", "חשד להסתה ולתקיפה": הנערה שהכתה חיילים ואמה יישארו במעצר, באתר nana10‏, 19 בדצמבר 2017; אלישע בן קימון, תקיפת החיילים בנבי סאלח: כתב אישום נגד בת דודתה של תמימי, באתר ynet, 31 בדצמבר 2017 פוראת נסאר, ‏אחותו של הילד מנבי סלאח: "מה כבר יכול לעשות ילד קטן עם יד שבורה?", באתר ‏מאקו‏, 30 באוגוסט 2015 עומר כרמון, מי היא הנערה הפלשתינית שנעצרה הלילה, באתר News1 מחלקה ראשונה, 19 בדצמבר 2017 אמיר בוחבוט ואמרי לוי סדן‏, צה"ל עצר נערה פלסטינית ואמה שתועדו מכות חיילים בנבי סאלח, באתר וואלה, 19 בדצמבר 2017. יואב זיתון ואליאור לוי, נעצרה הנערה הפלסטינית שתועדה מכה לוחמי צה"ל, באתר ynet, 19 בדצמבר 2017 ניר דבורי, ‏הוארך מעצרה של עאהד תמימי, באתר ‏מאקו‏, 25 בדצמבר 2017. אליאור לוי, נפל או נורה? קרב גרסאות על פציעת הנער הפלסטיני, באתר ynet, 28 בפברואר 2018 גדעון לוי, אלכס ליבק, מוחמד תמימי מחלים מיריה בראשו, ועוד לא יודע שבת דודתו נעצרה והפכה לסמל, באתר הארץ, 5 בינואר 2018 עמירה הס, מאחורי התקרית בנבי סאלח: נער בן 15 נורה בראשו ונפצע קשה, באתר הארץ, 20 בדצמבר 2017. עמירה הס, איך הצליח צה"ל לגרום לנער שנורה בראשו לספר שנפל מהאופניים, באתר הארץ, 27 בפברואר 2018. עדו בן פורת, השקר הפלסטיני נחשף, באתר ערוץ 7, 26 בפברואר 2018 יאסר עוקבי, ‏צה"ל: "בן דודה של תמימי לא נפצע מירי - אלא מנפילה מהאופניים", באתר מעריב אונליין, 26 בפברואר 2018 How a Palestinian teen’s rubber-bullet injury to the brain turned to a biking accident overnight, באתר The Washington Post‏, 27 בפברואר 2018 Releasing medical records, Tamimi family disputes claim teen’s head wound a con, טיימס ישראל, 27 פברואר 2018 דלית הלוי, מוחמד תמימי מתעקש: נפצעתי מכדור גומי, באתר ערוץ 7, 28 בפברואר 2018. אמרי לוי סדן‏, "סלחנות לא הועילה": מעצרה של עהד תמימי הוארך עד תום ההליכים, באתר וואלה, 17 בינואר 2018 לילך שובל, העונש על תקיפת החייל: הגבלות על משפחתה של עהד תמימי, באתר ישראל היום, 10 בינואר 2018. מערכת ישראל היום, נפתח משפטה של עאהד תמימי, ייערך בדלתיים סגורות | ישראל היום, באתר ישראל היום, 13 בפברואר 2018 אלישע בן קימון ויואב זיתון, 8 חודשי מאסר לנערה שתועדה מכה חיילים; קרובת משפחתה תקפה סגן אלוף, באתר ynet, 21 במרץ 2018. אלישע בן קימון, תקיפת החיילים בנבי סאלח: כתב אישום נגד בת דודתה של תמימי, באתר ynet, 31 בדצמבר 2017 אלישע בן קימון, החוקר לתמימי: "יש לך עיניים כמו של מלאך", באתר ynet, 4 באפריל 2018 מתוך הטוויטר של כתבת אתר חדשות כאן כרמל דנגור ג'קי חורי, יותם ברגר, עהד תמימי, שתועדה סוטרת לחייל, שוחררה מהכלא בתום שמונה חודשי מאסר, באתר הארץ, 29 ביולי 2018 דנה בן שמעון וענבל תמיר, אבו מאזן אירח את משפחתה של עהד תמימי: "ההתנגדות העממית היא נשק חזק", באתר כאן – תאגיד השידור הישראלי, 5 בפברואר 2018 עצומה בקריאה לשחרורה של עהד תמימי, באתר אמנסטי אינטרנשיונל (באנגלית) עצומה לשחרור עהד תמימי, באתר Avaaz (באנגלית) יורם יובל, זקיפות קומה לאומית? לא במקרה עאהד תמימי, באתר ynet, 9 בפברואר 2018 טלי קרופקין, 27 אנשי תרבות ורוח אמריקאים חתמו על עצומה לשחרור עהד תמימי, באתר הארץ, 13 בפברואר 2018 טובה לזרוף, האו"ם קורא לישראל לשחרר את עהד תמימי, באתר ג'רוזלם פוסט, 14 בפברואר 2018 (באנגלית) רן בוקר, יהונתן גפן על הנערה הפלסטינית שהכתה קצין צה"ל: "כמו אנה פרנק וחנה סנש", באתר ynet, 22 בינואר 2018 רן בוקר, יהונתן גפן על ההשוואה בין עאהד תמימי לאנה פרנק: "מתנצל בכל ליבי", באתר ynet, 28 בינואר 2018. קרולין גליק, ‏למשפחת תמימי שפע משני חלקי המערכה הפלסטינית נגד ישראל - טרור ותעמולה, באתר מעריב אונליין, 29 בדצמבר 2017 אליאור לוי, אבו מאזן בירך את אביה של הנערה שהכתה חיילים, באתר ynet, 27 בדצמבר 2017 מעריב אונליין, ‏"גל גדות הפלסטינית": איך הגיבו ברשתות הערביות לתקרית בנבי סאלח?, באתר מעריב אונליין, 19 בדצמבר 2017 אלישע בן קימון ודניאל בטיני, לקראת שחרור תמימי: נעצרו שלושה אמני גרפיטי - איטלקים ופלסטיני, באתר ynet, 29 ביולי 2018 Eglash, Ruth (19 בדצמבר 2017). "Israelis call her 'Shirley Temper.' Palestinians call her a hero". The Washington Post. ארכיון מ-28 בדצמבר 2017. נבדק ב-30 בדצמבר 2017. {{cite web}}: (עזרה) ניב שטנדל, ‏גיבורה על חיילים, באתר ‏מאקו‏, 21 בדצמבר 2017 אריק בנדר, ‏ח"כ אורן: "נבדק אם משפחת תמימי היא אמיתית", באתר מעריב אונליין, 24 בינואר 2018 ערוץ 7, נחשף תיעוד נוסף של עאהד תמימי, באתר ערוץ 7, 22 באפריל 2018 גל ברגר ויותם רוזנוולד, ארדואן טלפן לעהד תמימי ושיבח אותה על "אומץ ליבה", באתר כאן – תאגיד השידור הישראלי, 29 ביולי 2018 ימי רוט, ‏חגיגות השחרור של עהד תמימי: חיבוק עם אבו-מאזן וביקור בקבר ערפאת, באתר מעריב אונליין, 29 ביולי 2018 דיווח: ישראל אוסרת על עאהד תמימי לצאת מהארץ, באתר ynet, 7 בספטמבר 2018 ורד פלמן, "ישראל מבצעת פשעי מלחמה": מסע ההרצאות של עהד תמימי באירופה, באתר כאן – תאגיד השידור הישראלי, 15 בספטמבר 2018 ריאל מדריד אירחה את עאהד תמימי, באתר ynet, 29 בספטמבר 2018 This Palestinian teen went viral for slapping an Israeli soldier. Now she's telling her own story, CNN, ‏10 בספטמבר 2022 (באנגלית). Ahed Tamimi and Dena Takruri, They Called Me a Lioness: A Palestinian Girl's Fight for Freedom, Publosher One World, 2022 שירין פלאח סעב, תמימי עושה שירות רע למאבק בכיבוש, באתר הארץ, 8 בנובמבר 2022 תמימי: "מה שהיטלר עשה היה בדיחה, נשחט אתכם", באתר "סרוגים", 31 באוקטובר 2023 עהד באסם מוחמד תמימי במעצר פירוט העבירות הסתה, תמיכה בטרור, באתר משרד המשפטים עינב חלבי, אלישע בן קימון, "תגידו שמה שהיטלר עשה היה בדיחה": תמימי נעצרה בעקבות פוסט מסית בשמה, באתר ynet, 6 בנובמבר 2023 Ahed Tamimi: Israeli forces arrest Palestinian activist in West Bank, באתר BBC, ‏6 בנובמבר 2023 (באנגלית) Israel Arrests Palestinian Activist Ahed Tamimi on Suspicion of Inciting Terrorism, באתר וול סטריט ג'ורנל, ‏8 בנובמבר 2023 (באנגלית) ורד לי, "אני, עהד תמימי": תערוכת הצילומים שסוטרת לכיבוש הישראלי, באתר הארץ, 4 באפריל 2018